b'\n_START_ARTICLE_\nMahmureal\xc4\x83\n_START_SECTION_\nCauze\n_START_PARAGRAPH_\nMahmureala e un tip de criz\xc4\x83 de abstinen\xc8\x9b\xc4\x83. Precum toate alimentele ingerate, acoolul p\xc4\x83trunde \xc3\xaen s\xc3\xa2nge \xc8\x99i prin acesta \xc3\xaen toate celulele corpului. Senza\xc8\x9bia de be\xc8\x9bie se instaleaz\xc4\x83 atunci c\xc3\xa2nd alcoolul a ajuns la nivelui creierului, acesta e momentul intoxic\xc4\x83rii. Organismul face eforturi mari pentru a \xc8\x9bine sub control dozele mari de alcool iar cel mai afectat este ficatul care trebuie s\xc4\x83 produc\xc4\x83 enzime pentru a-l absorbi, pentru a-l transforma \xc3\xaen gr\xc4\x83simi \xc8\x99i de a-l secreta \xc3\xaen bil\xc4\x83. C\xc3\xa2nd administrarea alcoolului se opre\xc8\x99te \xc8\x99i munca ficatului se termin\xc4\x83 acesta intr\xc4\x83 \xc3\xaentr-o stare de depresie care deregleaz\xc4\x83 tot metabolismul. Sistemul nervos care a fost \xc8\x99i el accelerat intr\xc4\x83 \xc3\xaentr-o stare asem\xc4\x83n\xc4\x83toare.\n_START_SECTION_\nPrevenire\n_START_PARAGRAPH_\nBine\xc3\xaen\xc8\x9beles, reducerea consumului de alcool este prima metod\xc4\x83 de prevenire a nepl\xc4\x83cerilor cauzate de mahmureal\xc4\x83. Consumul de ap\xc4\x83 \xc8\x99i sucuri naturale \xc3\xaenainte, \xc3\xaen timpul \xc8\x99i dup\xc4\x83 consumarea alcoolului este o m\xc4\x83sur\xc4\x83 important\xc4\x83 de prevenire a simptomelor nepl\xc4\x83cute \xc3\xaen mahmureal\xc4\x83. Aceasta din cauza dezhidrat\xc4\x83rii organismului \xc8\x99i pentru men\xc8\x9binerea echilibrului hidro-electrolitic._NEWLINE_Este recomandabil ca persoana intoxicat\xc4\x83 cu alcool s\xc4\x83 nu adoarm\xc4\x83 dec\xc3\xa2t dup\xc4\x83 o u\xc8\x99oar\xc4\x83 revenire din starea de be\xc8\x9bie. Somnul agitat cauzat de intoxica\xc8\x9bia cu alcool va da simptome mai puternice \xc3\xaen ziua urm\xc4\x83toare._NEWLINE_\xc3\x8enso\xc8\x9birea consumului de alcool cu alimente mai ales a celor bogate \xc3\xaen carbohidra\xc8\x9bi, proteine \xc8\x99i gr\xc4\x83simi dar \xc8\x99i administrarea unei doze de vitamina B6 va ajuta la refacerea mai grabnic\xc4\x83 a organismului \xc8\x99i va \xc3\xaengreuna instalarea st\xc4\x83rii de be\xc8\x9bie. Consumul excesiv de alimente asociat cu consumul excesiv de alcool poate provoca v\xc4\x83rs\xc4\x83turi._NEWLINE_Prevenirea st\xc4\x83rii de mahmureal\xc4\x83 cu alcool, este nerecomandat\xc4\x83 pentru c\xc4\x83 prin aceast\xc4\x83 prelungim starea de be\xc8\x9bie cu alte cuvinte am\xc3\xa2n\xc4\x83m mahmureala dar mai t\xc3\xa2rziu sau mai devreme simptomele nepl\xc4\x83cute ale mahmurelii se vor instala.'